Mano norai
Kad galėčiau aš laimingai
Tarp gėlių svajoti
Ir puikius sapnus jaunystės
Amžinai sapnuoti;
Kad galėčiau aš mergelę
Meiliai glamonėti
Ir žodžius Eroto karšto
Saldžiai jai šnabždėti;
Kad galėčiau aš skrajoti
Ties daržu mergužės,
Kaip kregždutė neramioji
Ten viršum giružės, –
Tai nustotų gal bėdužės
Taip mane kankinti,
Tai nustotų gal nelaimės
Vargo juostą pinti.

Eilėraščiai